**Likumprojekta „Grozījumi likumā „Par palīdzību dzīvokļa jautājumu risināšanā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi likumā „Par palīdzību dzīvokļa jautājumu risināšanā” (turpmāk – likumprojekts) ir sagatavots, lai izpildītu Ministru kabineta 2014.gada 20.maija protokola Nr.29 25§ 7. punktā doto uzdevumu Ekonomikas ministrijai sagatavot likumprojektu, paredzot likuma „Par palīdzību dzīvokļa jautājumu risināšanā” 25.1.panta un pārejas noteikumu 10.punkta izslēgšanu, kā arī ievērotu 2014.gada 9.decembrī parakstīto Ministru kabineta un Latvijas Pašvaldību savienības 2015.gada vienošanos un domstarpību protokolu, kur 5.sadaļā “Nozaru ministriju jautājumi” ir nolemts izstrādāt grozījumu likumā “Par palīdzību dzīvokļa jautājumu risināšanā”, nosakot, ka bērnam bārenim un bez vecāku gādības palikušajam bērnam (turpmāk – bērns), informējot attiecīgo pašvaldību, ir tiesības izvēlēties sev mājokli jebkurā administratīvajā teritorijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Risinājums, lai mazinātu elektroenerģijas tarifu kāpuma ietekmi uz trūcīgiem un maznodrošinātajiem iedzīvotājiem sakarā ar elektroenerģijas tirgus atvēršanu mājsaimniecībām no 2015.gada 1.janvāra, ar 2014.gada 18.septembra grozījumiem ietverts Elektroenerģijas tirgus likumā. Līdz ar to nav nepieciešams sagatavot noteikumus Ministru kabinetam dotā uzdevuma izpildei atbilstoši likumam „Par palīdzību dzīvokļa jautājumu risināšanā”.  Attiecīgi likumprojekts paredz likuma „Par palīdzību dzīvokļa jautājumu risināšanā” 251.panta un pārejas noteikumu 10.punkta izslēgšanu.  Likumprojekta 2.pants nodrošinās bērnam bārenim un bērnam, kurš palicis bez vecāku gādības, informējot attiecīgo pašvaldību, iespēju izvēlēties sev mājokli jebkurā Latvijas administratīvajā teritorijā. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | Par nepieciešamību spēkā esošajā likumā iekļaut Likumprojekta 2.panta redakciju ir panākta vienošanās Ministru kabineta un Latvijas Pašvaldību savienības sarunās. Vienošanās laikā tika nolemts spēkā esošajā likumā iestrādāt redakciju, kas paredzētu, ka bērnam bārenim un bērnam, kurš palicis bez vecāku gādības, saskaņojot ar savas deklarētās dzīvesvietas pašvaldību, ir tiesības izvēlēties sev mājokli jebkurā administratīvajā teritorijā. Tomēr šāda redakcija nenodrošinātu vienotu sistēmu sociālo garantiju nodrošināšanā.  Likuma “Par palīdzību dzīvokļa jautājumu risināšanā” 14.panta ceturtā daļa paredz, ka bērnus bāreņus ar dzīvojamo telpu, pamatojoties uz bērna iesniegumu, nodrošina tā pašvaldība, kuras bāriņtiesa pieņēmusi lēmumu par attiecīgā bērna ārpusģimenes aprūpi. Tiesības uz nodrošinājumu ar pašvaldības dzīvojamo telpu bērni iegūst, sasniedzot pilngadību, un saglabā līdz 24 gadu vecuma sasniegšanai. Līdz ar to, lai pilngadību sasniegušais bērns varētu saņemt palīdzību dzīvokļa jautājumu risināšanā, viņam ar iesniegumu ir jāvēršas pašvaldībā. Tādējādi kopš 2015.gada 1.janvāra palīdzība ātrāk netiek sniegta, kamēr bērns nav vērsties pašvaldībā ar iesniegumu (klātienē, elektroniski, pa pastu).  Tāpat arī atbilstoši Ministru kabineta 2005.gada 15.novembra noteikumiem Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” visas sociālās garantijas un palīdzību pilngadību sasniegušam bērnam sniedz tā pašvaldība, kuras bāriņtiesa ir pieņēmusi lēmumu par bērna ārpusģimenes aprūpi.  Atbilstoši Dzīvesvietas deklarēšanās likuma 5.panta pirmajai daļai nepilngadīgs bērns, kurš, pamatojoties uz bāriņtiesas lēmumu par bērna ārpusģimenes aprūpi, ievietots bērnu aprūpes iestādē vai audžuģimenē citas pašvaldības administratīvajā teritorijā, saglabā reģistrāciju iepriekšējā dzīvesvietā, bet bērnu aprūpes iestādes vai audžuģimenes adresi norāda kā papildu adresi. Ja viņam nav tiesiska pamata saglabāt reģistrāciju iepriekšējā dzīvesvietā, par viņa dzīvesvietu saskaņā ar šā likuma 10.pantu reģistrējama attiecīgā bērnu aprūpes iestādes vai audžuģimenes adrese. Reģistrēt šādu bērna adresi var arī pašvaldība, kuras darbības teritorijā atrodas bāriņtiesa, kas pieņēmusi lēmumu par bērna ārpusģimenes aprūpi bērnu aprūpes iestādē vai audžuģimenē, par to paziņojot pašvaldībai, kuras administratīvajā teritorijā atrodas reģistrētā adrese.  Ņemot vērā dzīvesvietas deklarēšanās nosacījumus, ārpusģimenes aprūpes jomā ļoti bieži ir gadījumi, kad bērna deklarētās dzīvesvietas pašvaldība nesakrīt ar to pašvaldību, kuras bāriņtiesa ir pieņēmusi lēmumu par bērnu ārpusģimenes aprūpi. Tāpat no minētajām tiesību normām par palīdzības sniegšanu pilngadību sasniegušam bērnam izriet, ka attiecībā uz sociālo garantiju nodrošināšanai deklarētās dzīvesvietas pašvaldībai nav saistību pret bērnu.  Tādējādi sākotnēji piedāvātā redakcija:   1. varēja radīt pārpratumus pašvaldībām par to, kura no tām ir atbildīga, lemjot par sociālo garantiju nodrošināšanu pilngadību sasniegušajam bērnam, t.sk. sniedzot palīdzību dzīvokļa jautājumu risināšanā; 2. nenoteica pašvaldībām vienādus saskaņošanas kritērijus, tādējādi varēja radīt iespēju diskriminācijai.   Papildus sociālo garantiju nodrošināšanu varēja kavēt apstāklis, ka normatīvajos aktos nav definēti gadījumi, kādos pašvaldība var nesaskaņot personas mājokļa izvēli citā administratīvajā teritorijā.  Ievērojot minēto, Likumprojekta saskaņošanas laikā ir panākta vienošanās ar Latvijas Pašvaldību savienību un Latvijas Darba devēju konfederāciju par Likumprojekta 2.panta izteikšanu jaunā redakcijā, kas neradīs ierobežojumus sociālo garantiju nodrošināšanā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta 2.pants ietekmē bērnus bāreņus un bez vecāku gādības palikušos bērnus.  2013.gada 31.decembrī saskaņā ar Valsts bērnu tiesību aizsardzības inspekcijas sagatavoto pārskatu par bāriņtiesu darbu 2013.gadā ārpusģimenes aprūpē atradās 7 967 bērni.[[1]](#footnote-1)  Saskaņā ar Administratīvo teritoriju un apdzīvoto vietu likums likumprojekta 2.panta izpildē būs iesaistītas pašvaldības, kuras bāriņtiesas būs pieņēmušas lēmumu par ārpusģimenes aprūpes nodrošināšanu.  Saskaņā ar Valsts bērnu tiesību aizsardzības inspekcijas 2015.gada 1.janvārī Latvijā bija 142 bāriņtiesas.  Atbilstoši Sociālo pakalpojumu un sociālās palīdzības likuma 10.panta otrajai daļai katra pašvaldība izveido pašvaldības iestādi — sociālo dienestu. Tādējādi Latvijā ir 119 sociālie dienesti. Sociālie dienesti nodrošina iespēju saņemt pilngadību sasniegušajam bērnam sociālās garantijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta 2.pants var radīt papildus administratīvo slogu pašvaldībām, kuras bāriņtiesa ir pieņēmusi lēmumu par bērna ārpusģimenes aprūpi, ja tā vienlaikus nav arī bērna deklarētās dzīvesvietas pašvaldība. |
| 3. | Administratīvo izmaksu monetārs novērtējums | Administratīvās izmaksas likumprojekta 2.panta redakcijas īstenošana neradīs, jo saskaņā ar likuma “Par palīdzības dzīvokļu jautājumu risināšanā” 14.panta ceturto daļu bērniem palīdzību dzīvojamās telpas risināšanā sniedz, **pamatojoties uz bērna iesniegumu**, kas iesniegts pašvaldībā, kuras bāriņtiesa pieņēmusi lēmumu par ārpusģimenes aprūpi. Tādējādi, lai saņemu attiecīgo palīdzību, kas ir viena no pilngadību sasniegušajam bērnam paredzētajām sociālajām garantijām[[2]](#footnote-2), bērnam ir jāvēršas pašvaldībā, kuras bāriņtiesa ir pieņēmusi lēmumu par ārpusģimenes aprūpi, ar iesniegumu. Lemjot par palīdzības piešķiršanu, pašvaldība izskata jautājumu un vienojas par nepieciešamās palīdzības sniegšanu un veidu, kādā tā tiek sniegta, tostarp, ja dzīvojamās telpas nodrošināšana ir nepieciešama citā administratīvajā teritorijā.  Vienlaikus šāda prakse ir ieviesta kopš 2015.gada 1.janvāra, tādēļ šādas palīdzības saņemšana līdz šim nav bijusi un nav iespējams paredzēt cik bērnu izvēlēsies dzīvojamo telpu citā administratīvajā teritorijā. Tādējādi administratīvās izmaksas aprēķināt nav iespējams. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar 2014.gada 9.decembrī parakstīto Ministru kabineta un Latvijas Pašvaldību savienības 2015.gada vienošanos un domstarpību protokolu var iepazīties Finanšu ministrijas tīmekļa vietnē[[3]](#footnote-3).  Ar izstrādāto likumprojektu ir iespējams iepazīties Ekonomikas ministrijas tīmekļa vietnē[[4]](#footnote-4). |
| 2. | Sabiedrības līdzdalība projekta izstrādē | Likumprojekts publicēts Ekonomikas ministrijas tīmekļa vietnē, tādā veidā nodrošinot sabiedrības informēšanu un iespēju paust viedokli. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta 2.panta izpildi nodrošinās Latvijas Republikas pilsētu un novadu pašvaldības sadarbībā ar bāriņtiesām. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav |

Ekonomikas ministre D.Reizniece-Ozola

Vīza:

Valsts sekretāra pienākumu izpildītājs,

valsts sekretāra vietnieks J.Spiridonovs

12.05.2015 18:17

1223

I.Sils

6013036,

Ingars.Sils@em.gov.lv

1. Pārskats par bāriņtiesu darbu 2013.gadā, http://www.bti.gov.lv/lat/barintiesas/statistika/?doc=3568&page=

   [↑](#footnote-ref-1)
2. Atbilstoši Bērnu tiesību aizsardzības likuma 43.panta pirmajai daļai un Ministru kabineta 2005.gada 15.novembra noteikumiem Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 28.punktam [↑](#footnote-ref-2)
3. http://www.fm.gov.lv/lv/sadalas/pasvaldibu\_finansu\_uzraudziba/ministru\_kabineta\_un\_latvijas\_pasvaldibu\_savienibas\_vienosanas\_un\_domstarpibu\_protokoli/ [↑](#footnote-ref-3)
4. https://www.em.gov.lv/lv/nozares\_politika/energijas\_tirgus\_un\_infrastruktura/normativo\_aktu\_projekti/ [↑](#footnote-ref-4)